
Broj:   T02 0 KT 0009996 26
Orašje, 07.09.2026. godine


OPĆINSKOM  SUDU  U  ORAŠJU
				

[bookmark: _GoBack]Na  temelju čl. 45. st.1.  točka „h“, čl. 241. st.1ZKP-a  F BiH, podižem 


O P T U Ž N I C U


  PROTIV: JOZE UDOVČIĆA, rođen 1957. godine u Novom Selu, 

što je:       od početka 2026. godine do 19.06.2026. godine u mjestu N. S., kbr. ..., općina O., u obiteljskoj kući u kojoj je nastanjen sa svojom sestrom I. U., nasiljem narušavao njezinu tjelesnu cjelovitost, tako što ju je bez ikakvog povoda najmanje jednom mjesečno udarao šakom po predjelu glave, te dana 19.06.2026. godine prišao joj i zatvorenom šakom ju udario u predio nosa, od kog udarca joj je potekla krv iz nosa, svjestan da takvim radnjama ugrožava tjelesnu cjelovitost člana svoje obitelji, što je i htio, 

dakle,    	nasiljem ugrožavao tjelesnu cjelovitost člana svoje obitelji sa kojim živi u zajedničkom kućanstvu,
čime  je    počinio kazneno djelo Nasilje u obitelji iz člana 222. stav 1. KZ F BiH.

 „Ovom objavom  ne prejudicira se ishod kaznenog postupka i ne narušava princip presumpcije nevinosti. Svako se smatra nevinim dok se pravomoćnom presudom ne utvrdi njegova krivica.“	

